ฝ่ายปกครอง สำนักงานเขตดอนเมือง ขออนุญาตชี้แจงดังนี้ 1. กรณีเจ้าหน้าที่พูดจาไม่สุภาพ ฝ่ายปกครอง สำนักงานเขตดอนเมือง ได้ว่ากล่าวตักเตือนเจ้าหน้าที่ดังกล่าว พร้อมกำชับกับเจ้าหน้าที่ทุกคนเพื่อไม่ให้มีการกระทำเช่นนี้อีก 2. กรณีการเปิดพินัยกรรม กฎหมายมิได้มีข้อบังคับ หรือข้อห้ามใดๆในการเปิดว่าต้องเปิด ณ สถานที่ใด เพียงแต่ในการเปิดพินัยกรรมนั้น สะดวกที่จะเปิดสถานที่ใดก็ได้ที่ทายาททุกคนสามารถเดินทางไปฟังพร้อมกันได้ แต่เนื่องด้วยในช่วงเวลานี้ สำนักงานเขตดอนเมือง อยู่ระหว่างการจัดเตรียมการเลือกตั้ง ซึ่งมีความจำเป็นต้องใช้ห้องต่าง ๆ ภายในสำนักงานเขต เป็นห้องสำหรับจัดเตรียมอุปกรณ์เลือกตั้ง, ห้องเก็บบัตรเลือกตั้ง และห้องสำหรับเก็บรักษาหีบบัตรเลือกตั้ง จึงไม่สะดวกที่จะให้ใช้สถานที่ในการดำเนินการดังกล่าวได้
ร้องเรียนสำนักงานเขตดอนเมือง ฝ่ายปกครอง
21เมษายน2566